open-index/open-wikipedia-markdown huggingface dataset:
কাব্যা অজিত

**কাব্যা অজিত** (জন্ম: ১৭ জুলাই ১৯৯১) একজন ভারতীয় গায়িকা ও বেহালাবাদক,  যিনি ভারতের কেরালার কোঝিকোড়ে জন্মগ্রহণ করেছেন। তিনি মালয়ালম, তামিল, তেলুগু ও কন্নড় ভাষায় গান গেয়ে থাকেন। তিনি কর্ণাটকী শাস্ত্রীয় সংগীত ও পশ্চিমী শাস্ত্রীয় শৈলীর বেহালা বাজানোয় দক্ষ। তিনি ভারত ও ভারতের বাইরে বহু কনসার্টে গান গেয়েছেন।

## প্রারম্ভিক জীবন ও শিক্ষা
কাব্যা অজিত জন্মেছিলেন ১৯৯১ সালের ১৭ জুলাইয়ে। তার বাবা ডা. অজিত ভাস্কর মালাবার মেডিকেল কলেজের ফুসফুস বিশেষজ্ঞ ও অধ্যাপক। তার মা ডা. লক্ষ্মী এস ছিলেন কালিকট মেডিকেল কলেজে স্ত্রীরোগ-সম্বন্ধীয় শল্যচিকিৎসা বিভাগের সহযোগী অধ্যাপক।

কাব্যা অজিতের সংগীতে হাতেখড়ি হয় কমলা সুব্রহ্মণ্যমের কাছ থেকে, যিনি আগে অল ইন্ডিয়া রেডিওতে গান গাইতেন। উল্লেখ্য যে, কাব্যা অজিত, কমলা সুব্রহ্মণ্যমের নাতনি ছিলেন। এরপর তিনি গীতা দেবী বাসুদেবান ও মাদুরাই রাজারামের কাছে গানের তালিম নিয়েছিলেন। অল্প বয়সে তিনি অ্যালবার্ট বিজায়ান জাপেথের কাছ থেকে বেহালা বাজানো শিখেছিলেন।

তিনি সিলভার হিলস পাবলিক স্কুল এবং প্রেজেন্টেশন হায়ার সেকেন্ডারি স্কুলে পড়েছিলেন। এরপর তিনি কোয়েম্বাটুর|কোয়েম্বাটুরের]] অমৃতা বিশ্ব বিদ্যাপিঠমএ কম্পিউটার সায়েন্স অ্যান্ড ইঞ্জিনিয়ারিং বিভাগে ভর্তি হন। পাস করার পর তিনি কগনিজ্যান্ট টেকনোলজি সল্যুশনএ যোগ দেন এবং গায়িকা হিসেবে কর্মজীবন শুরু করার পর চাকরি ছেড়ে দেন।

## কর্মজীবন

২০১৩ সালের মালয়ালম চলচ্চিত্র *[[রোজ গিটারিনাল]]* এ গান গাওয়ার মাধ্যমে তিনি নেপথ্য সঙ্গীতশিল্পী হিসেবে আত্মপ্রকাশ করেন। তাকে আবিষ্কার করেছিলেন সিনেমাটির সুরকার শাহবাজ আমন। এরপর তিনি কন্নড় চলচ্চিত্র *নাম দুনিয়া নাম স্টাইল* এ প্লেব্যাক করেন। এরপর তিনি প্লেব্যাক করেন প্রেইজ দ্য লর্ড এবং অরু ভাদ্দাক্কান সেলফি নামের দুই কর্ণাটকের চলচ্চিত্রে।

এরপর উরুমিন চলচ্চিত্রে*হেই উমায়াল* গান গাওয়ার মাধ্যমে তার তামিল চলচ্চিত্রাঙ্গনে অভিষেক ঘটে। ২০১৫ সালের জো অ্যান্ড দ্য বয় চলচ্চিত্রে তার গাওয়া 'নিয়েন কাটাই' গানটি ব্যাপক জনপ্রিয়তা অর্জন করে।

এরপর তিনি জ্যাকোবিন্তে স্বর্গরাজ্যম নামের একটি মালয়ালম চলচ্চিত্রে প্লেব্যাক করেন। সিনেমাটিতে তার গাওয়া *এ শিশিরিকালাম* গানটি সমালোচক ও শ্রোতামহলে প্রশংসা কুড়ায়। ২০১৬ সালে *জাক্কান্না* চলচ্চিত্রে গান গাওয়ার মাধ্যমে তার তেলুগু চলচ্চিত্রজগতে অভিষেক ঘটে।

২০১৭ সালে তিনি চাঙ্কজ নামের এক মালয়ালম চলচ্চিত্রে প্লেব্যাক করেছিলেন। সে বছর বিশ্ববিখ্যাত সুরকার  এ আর রহমানের অধীনে বলিউড চলচ্চিত্র মম এর মালয়ালম অ্যালবামের *অগ্নিজ্বালা* গানে কণ্ঠ দিয়েছিলেন তিনি।

তিনি এ আর রহমান, কার্তিক, নরেশ আইয়ার, বিজয় প্রকাশ, বিনীত শ্রীনিবাসন, স্টিভেন দেবাসি, শান রহমানের মত ব্যক্তিত্বদের সাথে একই মঞ্চে গান গেয়েছেন, বেহালা বাজিয়েছেন।
তিনি বিভিন্ন টিভি বিজ্ঞাপনের জিঙ্গেল গেয়েছেন এবং বিশাল চন্দ্রশেখর, সিদ্ধার্থ মেনন, ম্যাডলি ব্লুজ, জাস্টিন প্রভাকর‍ণের মত সংগীতশিল্পীদের সাথে একত্রে কাজ করেছেন।

## ডিস্কোগ্রাফি

## অন্যান্য গান

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:২১শ শতাব্দীর ভারতীয় সঙ্গীতশিল্পী
বিষয়শ্রেণী:ভারতীয় পপ গায়িকা
বিষয়শ্রেণী:জীবিত ব্যক্তি
বিষয়শ্রেণী:ভারতীয় নেপথ্য গায়িকা
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:কেরলের সঙ্গীতশিল্পী
বিষয়শ্রেণী:কেরলের নারী সঙ্গীতজ্ঞ
শিশুঝুমরা

**শিশুঝুমরা** ভারতের পূর্বপ্রান্তে অবস্থিত পশ্চিমবঙ্গ রাজ্যের আলিপুরদুয়ার জেলার অন্তর্গত একটি জনগণনা নগর৷

## ভূগোল
শিশুঝুমরা শহরটি আলিপুরদুয়ার জেলার মাদারিহাট বীরপাড়া ব্লকের অন্তর্ভুক্ত৷ এটি ডুডুয়া নদীর তীরে অবস্থিত৷ শহরটি বীরপাড়া থানার অন্তর্গত৷ বার্ষিক বৃৃষ্টিপাতের পরিমান ৫০০ মিলিমিটার৷

## জনতত্ত্ব
২০১১ খ্রিস্টাব্দের ভারতের জনগণনা অনুসারে শিশুঝুমরা শহরের জনসংখ্যা ৪১৩০ জন, যার মধ্যে ২১১৬ জন পুরুষ ও ২০১৪ জন নারী৷ প্রতি হাজার পুরুষে ৯৫২ জন নারী৷ ৬ বছর অনুর্দ্ধ ৫২৭ জন শিশু, যা সমগ্র জনসংখ্যার ১২.৭৬%৷ ৬ বছরোর্দ্ধ জনসংখ্যার ৭৩.০২% অর্থাৎ ২৬৩১ জন সাক্ষর৷

## পরিবহন
১৭ নং জাতীয় সড়কটি শিশুঝুমরা শহরটির নিকটস্থ৷ এছাড়া সড়কপথে এটি কোচবিহার, শিলিগুড়ি, আলিপুরদুয়ার, গুয়াহাটী সহ ডুয়ার্সের বিভিন্ন চা-বাগান ক্ষেত্রের সাথে যুক্ত৷ শহরটির নিকটবর্তী রেলস্টেশনটি হলো বিন্নাগুড়ি রেলওয়ে স্টেশন৷ এটি জেলাসদর থেকে ৬০ কিলোমিটার ও মাদারিহাট থেকে ৮ কিলোমিটার সড়কদূরত্বে অবস্থিত৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:আলিপুরদুয়ার জেলার শহর ও নগর
কাফরুল থানা

**কাফরুল** বাংলাদেশের রাজধানী ঢাকার একটি থানা।

## ইতিহাস
১৯৯৮ সালে মিরপুর ও ক্যান্টনমেন্ট থানার অংশবিশেষ নিয়ে কাফরুল থানা গঠিত হয়।

## ভৌগোলিক অবস্থান
কাফরুল থানা  এ অবস্থিত। এর মোট আয়তন প্রায় ১৭.৮ কিমি২।

## প্রশাসন
ঢাকা শহরের ৪ নং ওয়ার্ড (সম্পূর্ণ) এবং আংশিকভাবে ১৪, ১৫ ও ১৬ নং ওয়ার্ড নিয়ে কাফরুল থানা গঠিত। কাফরুল থানায় মোট ১৮টি মহল্লা রয়েছে।

## জনসংখ্যা
কাফরুলের জনসংখ্যা প্রায় ২,৭২,৯৩৯ জন। এর মধ্যে পুরুষ ১,৪৭,৭৯৩ জন ও মহিলা ১,২৫,১৪৬ জন।

## শিক্ষা

কাফরুল থানার শিক্ষার গড় হার প্রায় ৬৯.৮৭%। পুরুষ ও মহিলাদের মধ্যে শিক্ষার হার যথাক্রমে ৭৪.৯২% ও ৬৩.৮৭%।

## চিত্রশালা

চিত্র:IBRKafrul.jpg|থাম্ব|ইব্রাহিমপুর বাজার সড়ক, কাফরুল
চিত্র:IBRKafrul2.jpg|থাম্ব|ইব্রাহিমপুর বাজার সড়ক, কাফরুল


## আরও দেখুন
* বাংলাদেশের উপজেলাসমূহ
* বাংলাদেশের জেলাগুলির তালিকা
* বাংলাদেশের বিভাগ

## তথ্যসূত্র

## বহিঃসংযোগ
* কাফরুল থানা - বাংলাপিডিয়া

বিষয়শ্রেণী:ঢাকা জেলার থানা
জেরি মেরিম্যান

**জেরি ডেল মেরিম্যান** (১৭ জুন ১৯৩২ - ২৭ ফেব্রুয়ারি ২০১৯) একজন আমেরিকান ইলেক্ট্রিক্যাল ইঞ্জিনিয়ার এবং উদ্ভাবক। তিনি টেক্সাস ইন্সট্রুমেন্টস দলের একজন সদস্য ছিলেন। তাদের এই দলটাই ১৯৬৫ সালে পকেট ক্যালকুলেটর আবিষ্কার করেন।

## প্রথম জীবন
তিনি ১৭ জুন ১৯৩২ সালে টেক্সাসের কাছেই হেরণ নামক একটি শহরে জন্ম গ্রহণ করেন।  সেখানেই পরবর্তীকালে টেক্সাস এ এন্ড এম বিশ্ববিদ্যালয়ে ভর্তি হন কিন্তু স্নাতকের পরীক্ষায় অকৃতকার্য হন।

## কর্মজীবন
তিনি ১৯৬৩ সালে টেক্সাস ইন্সট্রুমেন্টসে তার কেরিয়ার শুরু করেন। সেখানে তিনি ও তার দুই সহকর্মী জ্যাক কিলবে ও জেমস ভ্যান ট্যাসেল সম্মিলিত ভাবে একটি ক্ষুদ্রাকার হাতে ধরে ব্যবহার করা যায় এমন একটি ক্যালকুলেটর উদ্ভাবন করেন। তিনি ১৯৯৪ সালে সেখান থেকে ইঞ্জিনিয়ার হিসাবে অবসর গ্রহণ করেন। যদিও তারপরেও তিনি পরামর্শদাতা হিসাবে আজীবন যুক্ত ছিলেন।

## ব্যক্তিগত জীবন ও মৃত্যু
তিনি তিনবার বিবাহ করেন। প্রথমবার ভার্নেট পর্শের সাথে বিবাহ করেন। তারপর স্যালি সিমন ও শেষে ফিলিস লির সাথে বিবাহ করেন। তার মেলিসা নামে একটি কন্যা আছে।

মেরিম্যান ২৭ ফেব্রুয়ারি ২০১৯ সালে হৃদযন্ত্র ও কিডনি বিকল হয়ে টেক্সাসের ডালাস শহরে ৮৬ বছর বয়সে মারা যান।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:২০শ শতাব্দীর মার্কিন উদ্ভাবক
বিষয়শ্রেণী:টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
যাত্রা শুরু

**যাত্রা শুরু** (**Jatra Shuru**) ভূমি ব্যান্ডের প্রথম আলবাম। এটিতে মোট ১০ টি গান আছে। পরবর্তীকালে এই ব্যান্ডটি পশ্চিমবঙ্গে খুবই সুনাম অর্জন করে। পশ্চিমবঙ্গের বহুল বিক্রিত আলবাম গুলিত মধ্যেও এটি বিবেচিত হয়।

## গান গুলি
# *পঁচা কাকা*
# *দিলদরিয়া রে*
# *বারান্দায় রোদ্দুর*
# *কাম সারসে*
# *মধুর মধুর চাউনি*
# *রঙ্গিলা রে*
# *কান্দে শুধু মন*
# *মনে আর নাইরে*
# *দুস্টু হাওয়া*
# *চোখের দেশে*

## তথ্যসূত্র

বিষয়শ্রেণী:ভূমি (ব্যান্ড)
বিষয়শ্রেণী:২০০০ আলবাম
বিষয়শ্রেণী:২০০০-এর অ্যালবাম
কালার্স বাংলা সিনেমা

**কালার্স বাংলা সিনেমা** হল একটি ভারতীয় বাংলা ভাষার সাধারণ বিনোদনমূলক পে টেলিভিশন চলচ্চিত্র এর চ্যানেল। চ্যানেলটি (ভায়াকম ১৮ এবং স্টার ইন্ডিয়া এর একটি যৌথ উদ্যোগ) জিওস্টার এর মালিকানাধীন একটি ভারতের পশ্চিমবঙ্গের চ্যানেল। চ্যানেলটি ২০১৯ সালে ভারতের পশ্চিমবঙ্গের কলকাতায় চালু করা হয়। চ্যানেলটি ভারতের পশ্চিমবঙ্গের বেশ জনপ্রিয় ব্যবসা সফল চলচ্চিত্রগুলো প্রচার করা হয়। চ্যানেলটিতে চলচ্চিত্রের পাশাপাশি বিভিন্ন সময় বিভিন্ন স্পোর্টস ইভেন্ট বাংলা ধারাবিবরণী সহকারে দেখানো হয়েছে। 
## ইতিহাস

কালার্স বাংলা সিনেমা হল ভারতের পশ্চিমবঙ্গে ভায়াকম১৮ এর প্রথম বাংলা ভাষার চলচ্চিত্রের চ্যানেল। ২০১৯ সালের ১ ফেব্রুয়ারী চ্যানেলটি চালু করা হয়।

চ্যানেলটির চালুর সময় চ্যানেলটিকে ভারতের পশ্চিমবঙ্গের কিছু চ্যানেল জি বাংলা সিনেমা এবং জলসা মুভিজ প্রতিপক্ষ হিসেবে চালু করা হয়।

২০২৩ সালের ১৭ জুন চ্যানেলটি তাদের নিজস্ব লোগোতে কিছু পরিবর্তনসহ চ্যানেলে নতুন গ্রাফিক্স চালু করে।

২০২৪ সালের ২৮ মে চ্যানেলটি তাদের নিজস্ব লোগো এর পাশাপাশি নতুন গ্রাফিক্স চালু করে।

## প্রচারিত অনুষ্ঠান

*''ইন্ডিয়ান সুপার লিগ (মৌসুম ১০)''

## তথ্যসূত্র

বিষয়শ্রেণী:ভারতের চলচ্চিত্র চ্যানেল
বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:২০১৯-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভায়াকম ১৮
বিষয়শ্রেণী:কলকাতার টেলিভিশন স্টেশন
বিষয়শ্রেণী:২০১৯-এ পশ্চিমবঙ্গে প্রতিষ্ঠিত
তারকা মৌরি

**তারকা মৌরি** বা **তারা মসলা** বা **চক্রফুল** এক ধরনের মসলা যা উত্তর-পূর্ব ভিয়েতনাম ও দক্ষিণ-পশ্চিম চীনের স্থানীয় ম্যাগনোলিয়াসি (Magnoliaceae) পরিবারের একটি চিরসবুজ মধ্য-উচ্চতার বৃক্ষের (যার বৈজ্ঞানিক নাম  Illicium verum) ফলের তারকা আকৃতির বহিঃত্বক, যা ফলটি পাকার ঠিক আগে সংগ্রহ করা হয় ও শুকিয়ে মসলাটি প্রস্তুত করা হয়। ফলটিতে ৬ থেকে ১২টি গর্ভপত্র তারার মত সজ্জিত থাকে বলে এই নামকরণ করা হয়েছে। এই মসলাটির স্বাদটি মৌরির মত, তাই এটিকে মৌরির মতই ব্যবহার করা যায়। শুকানো ফলটির ব্যাস ০.২৫ থেকে ০.৫ সেন্টিমিটার হয়ে থাকে। শুকানো তারকা মৌরিতে মৌলিক তেলের পরিমাণ প্রায় ৩%, এবং এর মূল উপাদান হল অ্যানিথল। শুকানো ফলটি শক্ত, খসখসে ও লালচে বাদামী রঙের হয়। প্রতিটি গর্ভপত্রের ভেতরে একটি করে মসৃণ, উজ্জ্বল ও হালকা বাদামী রঙের বীজ থাকে। তারকা মৌরি থেকে প্রাপ্ত তেল রান্নাবান্না, সুগন্ধী, সাবান, দাঁতের পেস্ট, মুখধৌতকারক (মাউথওয়াশ), ত্বকের প্রসাধনী ক্রিম, ইত্যাদিতে ব্যবহার করা হয়। বর্তমানে বিশ্বে উৎপাদিত মোট তারকা মৌরির ৯০% শিকিমিক অ্যাসিড তৈরি করতে ব্যবহার করা হয়, যেটি পরবর্তীতে ফ্লু রোগের ওসেল্টামিভির নামক ওষুধটির সংশ্লেষণে ব্যবহার করা হয়।

## তথ্যসূত্র

বিষয়শ্রেণী:মসলা
বিষয়শ্রেণী:চীনের বৃক্ষ
বিষয়শ্রেণী:ভিয়েতনামের বৃক্ষ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:ভারতীয় মসলা
বিষয়শ্রেণী:কাঠ-বহির্ভূত বনজ দ্রব্য
সান বাংলা

**সান বাংলা** হল চেন্নাই ভিত্তিক সান গ্রুপ এর মালিকানাধীন সান টিভি নেটওয়ার্ক এর ভারতের বাংলা ভাষার একটি সাধারণ বিনোদনমূলক পে টেলিভিশন চ্যানেল। চ্যানেলটি ২০১৯ সালে ভারতের পশ্চিমবঙ্গে চালু করা হয়। চ্যানেলটির জন্য সান টিভি নেটওয়ার্ক প্রায় ১৫০ কোটি টাকা বিনিয়োগ করেছে। চ্যানেলটিতে চ্যানেলের নিজস্ব অনুষ্ঠানের পাশাপাশি বেশ কিছু জনপ্রিয় অনুষ্ঠান বাংলায় ডাবিং করে দেখানো হয়।

## বর্তমান অনুষ্ঠানমালা

## আসন্ন অনুষ্ঠানমালা

## প্রাক্তন অনুষ্ঠানমালা

### মহালয়া

## প্রাক্তন ডাবিং অনুষ্ঠানমালা

### অ্যানিমেশন

* *বুনি ভাল্লুক*
* *G-ফাইটার্স*
* *ছোট্ট কৃষ্ণের লীলা*
* *হনুমান এর রোমাঞ্চকর গল্প*
* *লব কুশ*
* *জ্যাকি চ্যান*
* *[[হানি বনি কা ঝোলমাল]]*
* *[[পাপ-ও-মিটার]]*

## তথ্যসূত্র

## বহিঃসংযোগ
* সান বাংলা *[[ইউটিউব]]*
* সান বাংলা *[[ফেসবুক]]*
* সান বাংলা *[[ইন্সটাগ্রাম]]*
* সান বাংলা ''এক্স'' **<small>(পূর্বতন নাম</small>** *[[টুইটার]]***<small>)</small>**
* সান বাংলা *[[হোয়াটসঅ্যাপ]]*

বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:ভারতের চলচ্চিত্র চ্যানেল
বিষয়শ্রেণী:কলকাতার টেলিভিশন স্টেশন
বিষয়শ্রেণী:সনি পিকচার্স টেলিভিশন
বিষয়শ্রেণী:২০০৯-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:সনি পিকচার্স নেটওয়ার্ক ইন্ডিয়া
বিষয়শ্রেণী:২০০৯-এ পশ্চিমবঙ্গে প্রতিষ্ঠিত
ঋতু পাঠক

**ঋতু পাঠক** (জন্ম ৪ সেপ্টেম্বর ১৯৮৭) একজন বলিউডের নেপথ্য সঙ্গীতশিল্পী। ভারতের গোপালগঞ্জে জন্মগ্রহণকারী ঋতু, ইন্ডিয়ান আইডলের দ্বিতীয় পর্যায়ে অংশগ্রহণের পর খ্যাতি অর্জন করেন। তিনি অন্য আর একটি টিভি সঙ্গীত প্রতিভা শো, ফেম এক্স এর একজন ফাইনালিস্ট। তিনি শঙ্কর-এহসান-লয়, সাজিদ-ওয়াজিদ এবং আনন্দ রাজ আনন্দের মতো অনেক বিশিষ্ট সুরকারের সাথে অসংখ্য গান রেকর্ড করেছেন।

## প্রাথমিক জীবন

ঋতু মধ্য প্রদেশের সেওনি জেলার একটি গ্রাম গোপালগঞ্জে জন্মগ্রহণ করেন। তার পিতা একজন গায়ক ছিলেন যিনি ছোট সমাবেশে এবং স্থানীয় অর্কেস্ট্রায় অনুষ্ঠান করতেন। তিনি পিতার কাছ থেকে সঙ্গীতকে পেশা হিসাবে গ্রহণ করার উৎসাহ পান এবং তার পিতা তাকে রিয়েলিটি শোগুলিতে অংশগ্রহণ করতে সঙ্গে নিয়ে যেতেন।  ঋতু নাগপুরে তার প্রথম সঙ্গীত শিক্ষা লাভ করেন  এবং তিনি সংগীত মহাভারতী থেকে হিন্দুস্তানী শাস্ত্রীয় সঙ্গীত প্রশিক্ষণ লাভ করেন।

## পেশা

সোনিয়া রাও, যিনি ফেম এক্স অনুষ্ঠানের বিচারক ছিলেন, তার পরামর্শে পাঠক ট্যালেন্ট প্রতিযোগিতা অনুষ্ঠানে প্রদর্শন করেন।  তিনি শোতে তার উপস্থাপনার দক্ষতা থেকে স্বীকৃতি অর্জন করেন; এবং পরে আনন্দ রাজ আনন্দের সঙ্গে দেখা হয় এবং উপস্থাপনার জন্য গোড়া থেকে গান গাওয়া শুরু করেন।

২০১০ সালে, ঋতু শঙ্কর-এহসান-লয়ের সঙ্গে দেখা করেন যিনি হাউসফুল ছবিতে পাপা জাগ জায়েগা গানটির জন্য তাকে নির্বাচন করেন। তারপরে, তিনি গীতিকার প্রীতম চক্রবর্তীর সাথে কাজ করেন। এসময় তিনি থ্যাংক ইউ চলচ্চিত্রে *রাজিয়া গুন্ডো মে ফাঁস গয়ি* , পরে হ্যালো ডার্লিং এবং অ্যাকশন রিপ্লের চলচ্চিত্রের অন্য গানগুলিতে কন্ঠস্বর দেন।  এরপর তিনি আনন্দ রাজ আনন্দের সাথে কাজ করেছিলেন, যখন তিনি ডবল ধামাল চলচ্চিত্রের জন্য জালেবি বাই গানটি গান, যা বর্তমানে তার সবচেয়ে জনপ্রিয় গানগুলির মধ্যে একটি।

ঋতু এছাড়াও সাজিদ-ওয়াজিদের সাথে অনেক গানে কাজ করেছেন, যেমন তেভার চলচ্চিত্রে রাধা নাচেগী।

ঋতু বহু জায়গায় অভিনেত্রী সোনাক্ষী সিনহার জন্য গান গেয়েছেন যেমন আর রাজকুমারের গন্ধি বাত গানটিতে।

পাঠক লিপ টু লিপ (কাট্টি বাট্টি থেকে), ডিজে বাজেগা তো পাপ্পু নাচেগা (কিস কিস্কো পেয়ার করু থেকে) সিনেমার দেখে মাম্মা (সিং ইস ব্লিং থেকে)। অনেক সংগীতের সাথে কাজ করার পর, তিনি ভবিষ্যতে সঙ্গীতের রচয়িতা এ আর রহমানের জন্য গান গাইতে চান। 

২০১২ সালে, পাঠক রেট্রোসপেকটিভ স্পেশাল' অনুষ্ঠানের আয়োজক ছিলেন যেটি ডিডি ১-এ সম্প্রচারিত হয়েছিল, যা সুবর্ণ যুগের চলচ্চিত্র সম্পর্কে আকর্ষণীয় তাত্পর্য তুলে ধরেছিল।  তিনি দিল্লি, মুম্বাই, বাঙ্গালুরু, রায়পুর, উদয়পুর এবং অন্যান্য প্রধান ভারতীয় শহরে অসংখ্য ইভেন্টে লাইভ শোগুলিতে গান করেন। তিনি পোল্যান্ড, ম্যাসকট, রেঙ্গুন, কাঠমান্ডু এবং মালয়েশিয়া ও চীনেও অনুষ্ঠান করেছেন।  তিনি জনি লিভার, প্রিয়াঙ্কা চোপড়া এবং অভিজিৎ সাওয়ান্তের সাথে অস্ট্রেলিয়ায় এবং ফিজি দ্বীপে সফর করেছিলেন। ২০০৭ সালে, তিনি জনি লিভারের সাথে ইসরাইলের একটি শো করেছিলেন।

পাঠককে ২০১২ সালে স্টারডাস্ট অ্যাওয়ার্ডে মনোনীত করা হয়েছিল, নতুন মহিলা মিউসিকাল সেন্সেশন বিভাগে - চলচ্চিত্র ডাবল ধামালের জালেবী বাই গানের জন্য। 

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় নেপথ্য গায়িকা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:১৯৮৭-এ জন্ম
বিষয়শ্রেণী:ভারতীয় পপ গায়িকা
বিষয়শ্রেণী:মধ্যপ্রদেশের অভিনেত্রী
বিষয়শ্রেণী:মধ্যপ্রদেশের সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:মধ্যপ্রদেশের নারী সঙ্গীতজ্ঞ
বিষয়শ্রেণী:ভারতীয় গায়িকা-গীতরচয়িতা
স্টিভেন রে

**স্টিভেন রে** (; জন্ম: ৩১ অক্টোবর ১৯৪৬) হলেন একজন আইরিশ অভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেন। তিনি *[[দ্য ক্রাইং গেম]]* (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *[[ভি ফর ভেনডেটা (চলচ্চিত্র)|ভি ফর ভেনডেটা]]* ও *[[ব্রেকফাস্ট অন প্লুটো (চলচ্চিত্র)|ব্রেকফাস্ট অন প্লুটো]]* (২০০৫), *[[মাইকেল কলিন্স (চলচ্চিত্র)|মাইকেল কলিন্স]]* (১৯৯৬), এবং *[[ইন্টারভিউ উইথ দ্য ভ্যাম্পায়ার (চলচ্চিত্র)|ইন্টারভিউ উইথ দ্য ভ্যাম্পায়ার]]* (১৯৯৪)।

তিনি *ক্রাইম অব দ্য সেঞ্চুরি* মিনি ধারাবাহিকে অভিনয় করে শ্রেষ্ঠ অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। এছাড়া *দ্য শ্যাডো লাইন* টিভি ধারাবাহিকে হুগো ব্লিক চরিত্রে অভিনয় করে শ্রেষ্ঠ পার্শ্ব অভিনেতা বিভাগে একটি বাফটা টিভি পুরস্কারের মনোনয়ন লাভ করেন এবং *দি অনারেবল ওম্যান* টিভি ধারাবাহিকে অভিনয় করে একটি বাফটা টিভি পুরস্কার অর্জন করেন। ২০২০ সালে *[[দি আইরিশ টাইমস]]* তাকে আয়ারল্যান্ডের সেরা চলচ্চিত্র অভিনয়শিল্পী তালিকায় ১৪তম স্থান প্রদান করে।

## প্রারম্ভিক জীবন
রে ১৯৪৫ সালের ৩১শে অক্টোবর উত্তর আয়ারল্যান্ডের বেলফাস্টে এক প্রোটেস্ট্যান্ট পরিবারে জন্মগ্রহণ করেন। তার পিতা একজন বাস চালক এবং মাতা একজন গৃহিণী ছিলেন। তিনি কুইন্স ইউনিভার্সিটি বেলফাস্টে ইংরেজি বিষয়ে এবং ডাবলিনের অ্যাবি থিয়েটার স্কুলে নাট্যকলা বিষয়ে অধ্যয়ন করেন।

১৯৭০-এর দশকের শেষভাগে তিনি গ্যাব্রিয়েল বায়ার্ন ও কোম মিনির সাথে ডাবলিনে ফোকাস কোম্পানিতে অভিনয় করতেন।

## কর্মজীবন
বেশ কয়েক বছর আয়ারল্যান্ড ও ইংল্যান্ডে মঞ্চে ও টেলিভিশনে অভিনয়ের পর তিনি আইরিশ চলচ্চিত্র নির্মাতা নিল জর্ডানের *[[দ্য ক্রাইং গেম]]* (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভের মধ্য দিয়ে আন্তর্জাতিক খ্যাতি অর্জন করেন। এরপর তাকে প্রায়ই জর্ডানের পরিচালিত চলচ্চিত্রে অভিনয় করতে দেখা গেছে। জর্ডানের পরিচালনায় তিনি *[[ইন্টারভিউ উইথ দ্য ভ্যাম্পায়ার (চলচ্চিত্র)|ইন্টারভিউ উইথ দ্য ভ্যাম্পায়ার]]* (১৯৯৪), *[[মাইকেল কলিন্স (চলচ্চিত্র)|মাইকেল কলিন্স]]* (১৯৯৬), ও *[[ব্রেকফাস্ট অন প্লুটো (চলচ্চিত্র)|ব্রেকফাস্ট অন প্লুটো]]* (২০০৫) চলচ্চিত্রে অভিনয় করেন। এছাড়া তার অভিনীত আরেকটি উল্লেখযোগ্য চলচ্চিত্র হল *[[ভি ফর ভেনডেটা (চলচ্চিত্র)|ভি ফর ভেনডেটা]]*।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর আয়ারল্যান্ডীয় অভিনেতা
বিষয়শ্রেণী:২১শ শতাব্দীর আয়ারল্যান্ডীয় অভিনেতা
বিষয়শ্রেণী:উত্তর আয়ারল্যান্ডীয় চলচ্চিত্র অভিনেতা
বিষয়শ্রেণী:উত্তর আয়ারল্যান্ডীয় টেলিভিশন অভিনেতা
বিষয়শ্রেণী:উত্তর আয়ারল্যান্ডীয় মঞ্চ অভিনেতা
বিষয়শ্রেণী:বেলফাস্টের অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা টিভি পুরস্কার বিজয়ী
খাদেরগাঁও ইউনিয়ন

**খাদেরগাঁও** বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।

## আয়তন
খাদেরগাঁও ইউনিয়নের আয়তন ৩,৪৫৫ একর।

## জনসংখ্যার উপাত্ত
২০১১ সালের পরিসংখ্যান অনুযায়ী খাদেরগাঁও ইউনিয়নের জনসংখ্যা ২০,৩৪৪ জন। এর মধ্যে পুরুষ ৯,২৫৪ জন এবং মহিলা ১১,০৯০ জন। মোট পরিবার ৪,৪৬৬টি।

## অবস্থান ও সীমানা
মতলব দক্ষিণ উপজেলার মধ্যাংশে খাদেরগাঁও ইউনিয়নের অবস্থান। এ ইউনিয়নের পূর্বে নারায়ণপুর ইউনিয়ন; উত্তরে নায়েরগাঁও দক্ষিণ ইউনিয়ন, ধনাগোদা নদী ও মতলব উত্তর উপজেলার সুলতানাবাদ ইউনিয়ন; পশ্চিমে ধনাগোদা নদী, মতলব উত্তর উপজেলার সুলতানাবাদ ইউনিয়ন ও মতলব পৌরসভা এবং দক্ষিণে উপাদী উত্তর ইউনিয়ন অবস্থিত।

## প্রশাসনিক কাঠামো
খাদেরগাঁও ইউনিয়ন মতলব দক্ষিণ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী খাদেরগাঁও ইউনিয়নের সাক্ষরতার হার ৫৪%।

## শিক্ষা প্রতিষ্ঠান
১, আল- বারাকা একাডেমী

২, লামচরী উচ্চ বিদ্যালয়

৩, পুটিয়া তাফাজ্জল ঢালী উচ্চ বিদ্যালয়

৪ ঘিলাতলী সামাদিয়া ফাজিল মাদ্রাসা

৫, ঘিলাতলী সরকারী প্রাথমিক বিদ্যালয়

৬, পুটিয়া সরকারী প্রাথমিক বিদ্যালয়

৭, নাগদা সরকারী প্রাথমিক বিদ্যালয়

৮, পশ্চিম নাগদা সরকারী প্রাথমিক বিদ্যালয়

৯ দক্ষিণ নাগদা সরকারী প্রাথমিক বিদ্যালয়

১০, খাদেরগাঁও সরকারী প্রাথমিক বিদ্যালয়

## যোগাযোগ ব্যবস্থা

## খাল ও নদী

## হাট-বাজার
ঘিলাতলী আদর্শ বাজার

## দর্শনীয় স্থান
মাছায়াখাল নদীর পার

## উল্লেখযোগ্য ব্যক্তি

## জনপ্রতিনিধি

## আরও দেখুন
* মতলব দক্ষিণ উপজেলা
* মতলব দক্ষিণ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব দক্ষিণ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
নায়েরগাঁও দক্ষিণ ইউনিয়ন

**নায়েরগাঁও দক্ষিণ** বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।

## আয়তন
নায়েরগাঁও দক্ষিণ ইউনিয়নের আয়তন ৪,০৪৭ একর।

## জনসংখ্যার উপাত্ত
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের জনসংখ্যা ২৬,৩০১ জন। এর মধ্যে পুরুষ ১২,৬৬৬ জন এবং মহিলা ১৩,৬৩৫ জন। মোট পরিবার ৫,৫৫০টি।

## অবস্থান ও সীমানা
মতলব দক্ষিণ উপজেলার উত্তরাংশে নায়েরগাঁও দক্ষিণ ইউনিয়নের অবস্থান। এ ইউনিয়নের উত্তরে নায়েরগাঁও উত্তর ইউনিয়ন ও কুমিল্লা জেলার দাউদকান্দি উপজেলার দৌলতপুর ইউনিয়ন, পশ্চিমে ধনাগোদা নদী ও মতলব উত্তর উপজেলার ইসলামাবাদ ইউনিয়ন ও সুলতানাবাদ ইউনিয়ন, দক্ষিণে খাদেরগাঁও ইউনিয়ন ও নারায়ণপুর ইউনিয়ন এবং পূর্বে কচুয়া উপজেলার সহদেবপুর পশ্চিম ইউনিয়ন ও বিতারা ইউনিয়ন অবস্থিত।

## প্রশাসনিক কাঠামো
নায়েরগাঁও দক্ষিণ ইউনিয়ন মতলব দক্ষিণ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## গ্রামসমূহের তালিকা
নায়েরগাঁও দক্ষিণ ইউনিয়নে মোট ১৭ টি গ্রাম রয়েছে।

#নায়েরগাঁও
#পাটন
#চর নায়েরগাঁও
#আশ্বিনপুর
#কালিয়াইশ
#হরিয়ন
#শাহাপুর
#তাঁতখানা
#খিদিরপুর
#পাঁচঘড়িয়া
#খর্গপুর
#দক্ষিণ আধারা
#ঘোড়াধারী
#টেমাই
#শিবপুর
#কাজিয়ারা
#মেহারন

## শিক্ষাব্যবস্থা
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের সাক্ষরতার হার ৫২.২%।

## শিক্ষা প্রতিষ্ঠান
;মাধ্যমিক ও উচ্চ মাধ্যমিক শিক্ষা প্রতিষ্ঠান
*নারায়নপুর পপুলার উচ্চ বিদ্যালয়
*লাক শিবপুর ফিরোজা বেগম উচ্চ বিদ্যালয়
*নারায়নপুর বালিকা উচ্চ বিদ্যালয়
*আশ্বিনপুর উচ্চ বিদ্যালয় এন্ড কলেজ
*মেহারন নিম্ন মাধ্যমিক বিদ্যালয়
*কালিয়াইশ ইসলামীয়া ফাজিল (ডিগ্রী) মাদ্রাসা
* খর্গপুর ফাজিল (ডিগ্রী) মাদ্রাসা
*১৪৬নং ঘোড়াধারী সরকারী প্রাথমিক বিদ্যালয়
*কালিয়াইশ সরকারী প্রাথমিক বিদ্যালয়
*কাজিয়ারা সরকারী প্রাথমিক বিদ্যালয়
*মেহারন সরকারী প্রাথমিক বিদ্যালয়
*আধারা সরকারী প্রাথমিক বিদ্যালয়
*খিদিরপুর সরকারী প্রাথমিক বিদ্যালয়
*শাহপুর সরকারী প্রাথমিক বিদ্যালয়
*আশ্বিনপুর সরকারী প্রাথমিক বিদ্যালয়
*পাটন সরকারী প্রাথমিক বিদ্যালয়
*নাঁয়েরগাঁও সরকারী প্রাথমিক বিদ্যালয়
*ঘোড়াধারী তারতিলুল কোরআন মাদ্রাসা 
*আশ্বিনপুর হাফিজিয়া মাদ্রাসা

## যোগাযোগ ব্যবস্থা
৮ নং ওয়ার্ড কাজিয়ারা যোগাযোগ ব্যবস্থা অত্যন্ত উন্নত এবং সুন্দর। ২০১৬-২০২১ সালের মধ্যে ব্যাপক উন্নয়ন হয়। ধন্যবাদ ইউপি সদস্য গোলাম রাব্বানী দেওয়ানজী কে তাহার প্রচেষ্টায় কাজিয়ার যোগাযোগ ব্যবস্হা এত সুন্দর হয়েছে।

## খাল ও নদী

## হাট-বাজার
* নায়েরগাঁও বাজার
* আশ্বিনপুর বাজার
*ঘোড়াধারী মিয়াজী তিন রাস্তার মোড়
*কাজিয়ারা তালতলা বাজার
*লাক বাজার

## দর্শনীয় স্থান
নাঁয়েরগাঁও লঞ্চ ঘাট

খিদিরপুর ঠাকুর বাড়ীর খোলা মাঠ।

মেহারনের প্রচিন স্কুল ভবন

ঘোড়াধারী মিয়াজী দীঘির পার ও ছাড়া বাড়ী

তাতখানা নদীর পার

*
*

ো

* ঘোড়াধারী মিয়াজী দীঘির পার ও ছাড়াবাড়ী

## উল্লেখযোগ্য ব্যক্তি
* শাহেদ আলী পাটোয়ারী
* এটিএম আবদুল মতিন

## জনপ্রতিনিধি
১। আব্দুস সালাম মৃধা (চেয়ারম্যান)

২। গোলাম রাববানী দেওয়ানজী ১নং প্যানেল চেয়ারম্যান

৩। মোঃ উজ্জ্বল তালুকদার

৪। আঃ হাই মজুমদার

৫। আলাউদ্দিন

৬। সহিদ

৭। সফিক

৮। শাহআলম

৯। ভরত দাস

১০। রুবেল ২নং প্যানেল

১১। পারুল রানী

১২। মুক্তা

১৩।কুলছুমা ৩নং প্যানেল

## আরও দেখুন
* মতলব দক্ষিণ উপজেলা
* মতলব দক্ষিণ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব দক্ষিণ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
নারায়ণপুর ইউনিয়ন, মতলব দক্ষিণ

**নারায়ণপুর** বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি সাবেক ইউনিয়ন। বর্তমানে ইউনিয়ন পরিষদের পরিবর্তে নারায়নপুর পৌরসভা কার্যক্রম সম্প্রতি চালু হয়েছে।
## আয়তন
নারায়ণপুর ইউনিয়নের আয়তন ছিল ৫,৮০১ একর (৯.২ বর্গ কিলোমিটার)।

## জনসংখ্যার উপাত্ত
২০১১ সালের পরিসংখ্যান অনুযায়ী নারায়ণপুর ইউনিয়নের জনসংখ্যা ছিল ৩৭,৮৭৩ জন। এর মধ্যে পুরুষ ১৭,৬১৫ জন এবং মহিলা ২০,২৫৮ জন। মোট পরিবার ৭,৬৯৯টি।

## অবস্থান ও সীমানা
মতলব দক্ষিণ উপজেলার পূর্বাংশে ছিল নারায়ণপুর ইউনিয়নের অবস্থান। এ ইউনিয়নের উত্তরে নায়েরগাঁও দক্ষিণ ইউনিয়ন, পশ্চিমে খাদেরগাঁও ইউনিয়ন ও উপাদী উত্তর ইউনিয়ন, দক্ষিণে হাজীগঞ্জ উপজেলার দ্বাদশ গ্রাম ইউনিয়ন ও কালচোঁ উত্তর ইউনিয়ন এবং পূর্বে কচুয়া উপজেলার কাদলা ইউনিয়ন ও সহদেবপুর পশ্চিম ইউনিয়ন অবস্থিত।

## প্রশাসনিক কাঠামো
নারায়ণপুর ইউনিয়ন ছিল মতলব দক্ষিণ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী নারায়ণপুর ইউনিয়নের সাক্ষরতার হার ছিল ৪৯.২%।

শিক্ষা প্রতিষ্ঠান কাশিমপুর পুরন উচ্চ বিদ্যালয়,পয়ালী কাদির বক্স মেমোরিয়াল উচ্চ বিদ্যালয়,কালিকাপুর উচ্চ বিদ্যালয়, মনিগাঁও জামিয়া কোরআনিয়া ইব্রাহিমিয়া ফয়জুল উলুম মাদ্রাসা,চাপাতলী মাদানিয়া দারুল উলুম মাদ্রাসা, চিরায়ূ আদর্শ নুরানী ও হাফিজিয়া মাদ্রাসা, কাশিমপুর নুরানীয়া তালিমীয়া মাদ্রাসা, দৌলতপুর নুরানী মাদ্রাসা, উত্তর কালিকাপুর নুরানী ও হাফীজিয়া মাদ্রাসা, গোবিন্দপুর নুরানী মাদ্রাসা, বাড়ৈগাঁও আশ্বাদিয়া মাদ্রাসা ও এতিমখানা,   কালিকাপুর আদর্শ দাখিল মাদ্রাসা, বদরপুর  এ এস দাখিল মাদ্রাসা,  রসুলপুর আন নিসা দাখিল মাদ্রাসা,

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান

## উল্লেখযোগ্য ব্যক্তি

## জনপ্রতিনিধি

## আরও দেখুন
* নারায়ণপুর পৌরসভা
* মতলব দক্ষিণ উপজেলা
* মতলব দক্ষিণ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব দক্ষিণ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
চ্যালেঞ্জার

**এএসএম তোফাজ্জল হোসেন** (১৯৫৯ – ১২ অক্টোবর ২০১০; যিনি **চ্যালেঞ্জার** নামে পরিচিত) ছিলেন বাংলাদেশি টেলিভিশন এবং চলচ্চিত্র অভিনেতা। হুমায়ূন আহমেদ পরিচালিত *হাবলঙ্গের বাজার* টেলিভিশন নাটকের মাধ্যমে ২০০০ সালে তিনি অভিনয়ে অভিষেক ঘটান। পরবর্তীতে ২০০১ সালে *[[দুই দুয়ারী]]* চলচ্চিত্রে একটি গৌন চরিত্রে অভিনয়ের মাধ্যমে তিনি চলচ্চিত্রে কাজ শুরু করেন। তার অভিনীত টেলিভিশন নাটকের সংখ্যা দুই শতাধিক।

## জীবন
এএসএম তোফাজ্জল হোসেন ১৯৫৯ সালে তৎকালীন পূর্ব পাকিস্তানের (বর্তমানে বাংলাদেশ) ঢাকা শহরের খিলগাঁওয়ে জন্মগ্রহণ করেন। তার ডাক নাম সাদেক। তিন ভাই ও দুই বোনের মধ্যে তিনি জ্যেষ্ঠ। অভিনেত্রী মনিরা মিঠু তার কনিষ্ঠ বোন। তার এক ছেলে ও এক মেয়ে।

হুমায়ূন আহমেদ পরিচালিত *হাবলঙ্গের বাজার* টেলিভিশন নাটকের মাধ্যমে ২০০০ সালে তিনি অভিনয় পেশায় যুক্ত হন। এই নাটকে কাজ করার সময় হুমায়ূন আহমেদ তার নাম "চ্যালেঞ্জার" দিয়েছিলেন।

২০১০ সালের ১২ অক্টোবর ৫১ বছর বয়সে তিনি ঢাকার আদাবরের শেখেরটেকের নিজ বাসভবনে মারা যান। ২০০৯ সালের জুলাই মাসে তিনি মস্তিষ্কের ক্যান্সারে আক্রান্ত হন। দ্রুত চিকিৎসার জন্য তিনি কিছুকাল সিঙ্গাপুরের মাউন্ট এভারেস্ট হাসপাতালে পাঁচ মাস চিকিৎসাধীন থাকার পর দেশে ফিরেন। তবে শারীরিক অবস্থার উন্নতি না হওয়ায় একমাস পর আবারো তাকে সিঙ্গাপুরে নেয়া হয়।

## চলচ্চিত্রের তালিকা
### চলচ্চিত্র

### টেলিভিশন তালিকা

## তথ্যসূত্র

## বহিঃসংযোগ
*
*

বিষয়শ্রেণী:১৯৫৯-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:ঢাকার ব্যক্তি
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
সাজু খাদেম

**সাজু খাদেম** একজন অভিনেতা ও সঞ্চালক। তিনি প্রধানত টেলিভিশনে অভিনয় করে থাকেন। তিনি *ডলস হাউস*, *গহীনে*, *পৌষ ফাগুনের পালা*, *বেশতো ডাক্তার* এবং *অলক নগর*-এর মত জনপ্রিয় টিভি ধারাবাহিক নাটকে অভিনয় করেছেন। এছাড়াও, তার অনেক জনপ্রিয় এক ঘণ্টার নাটকও রয়েছে। তিনি বাংলাভিশনের জন্য শিল্প নির্দেশক হিসেবে কাজ করেছেন। 

## কর্মজীবন
১৯৯৭ সালে মঞ্চনাটকের মাধ্যমে সাজু খাদেম তার অভিনয় জীবন শুরু করেন।  পরে ১৯৯৯ সালে, তিনি ইটিভিতে নীরব কমেডি ধারাবাহিক *ভোলার ডায়েরি*তে অভিনয় করেন।  তারপর, তিনি "রাতে বিরাতে" নামে একটি জনপ্রিয় অনুষ্ঠানের পরিকল্পনা ও নির্দেশনা দেন।  তার অভিনীত প্রথম চলচ্চিত্রটি হল **। চলচ্চিত্রটিতে তিনি এক হিজড়ার ভূমিকায় অভিনয় করেছিলেন।  তিনি *কবিরাজ গোলাপ শাহ*, *অলসপুর*, *পৌষ ফাগুনের পালা*, *চোর কাব্য* এবং *গ্রন্থিকগণ কহে*, অম্লান বিশ্বাসের *পঞ্চম*, শিহাব শাহীনের *মোম্বাসা*  ছাড়াও তিনি অভিনয় করেছেন *ইতি দুলাভাই* *ফেসবুক* সহ আরো বহু নাটকে।  মোনালিসা সাজুর বিপরীতে নাটক *চুপিচুপি* দিয়ে আত্মপ্রকাশ করেছিলেন।

## ব্যক্তিগত জীবন
সাজু খাদেম ২২ অক্টোবর ব্রাহ্মণবাড়িয়া জেলার আখাউড়া থানার খরমা গ্রামে জন্মগ্রহণ করেন। তার বাবা মোবারক আলী খাদেম ও মা তহুরুণ নেসা খাদেম। তিনি ছাতক সিমেন্ট ফ্যাক্টরি হাই স্কুল থেকে মাধ্যমিক ও সিলেট এমসি কলেজ থেকে উচ্চমাধ্যমিক পাশ করেন। পরবর্তীতে তিনি ঢাকা বিশ্ববিদ্যালয় থেকে স্নাতক ও স্নাতকোত্তর শেষ করেন।

সাজু অভিনেত্রী পৈত্রি হককে বিয়ে করেন, যিনি অভিনেত্রী হৃদি হকের বোন ও অভিনেতা লিটু আনামের শ্যালিকা। সাজু ও পৈত্রির দুজন পুত্র সন্তান আছে।

## সমালোচনা
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সাজু খাদেম। আন্দোলন চলাকালীন সময়ে সাজু খাদেম সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

## চলচ্চিত্র তালিকা

## ধারাবাহিক নাটক
* মেহমান (২০২১) 

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাহ্মণবাড়িয়া জেলার অভিনয়শিল্পী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:সুনামগঞ্জ জেলার ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
ফখরুল হাসান বৈরাগী

**ফখরুল হাসান বৈরাগী** (জন্ম ১৯৫০)একজন বাংলাদেশী চলচ্চিত্র ও টেলিভিশন অভিনেতা যিনি চলচ্চিত্র ও টিভি নাটকে অভিনয় করেন। 

*কি যে করি* (১৯৭৬), *রাজিয়া সুলতানা* (১৯৮৪), *প্রেম যুদ্ধ* (১৯৯৪) চলচ্চিত্রে সহকারী পরিচালক হিসেবে কাজ করেছেন। তার পরিচালনায় ১৯৮৫ সালে "নাদিরা" নামে একটি চলচ্চিত্র মুক্তি পায়। *[[সূর্য দীঘল বাড়ী]]* (১৯৭৯), *সুরুজ মিয়া* (১৯৮৪), *[[দহন (১৯৮৫-এর চলচ্চিত্র)|দহন]]* (১৯৮৫) এবং *মরণের পরে* (১৯৯০) এর মত চলচ্চিত্রে অভিনয় করেছেন তিনি। এছাড়াও অসংখ্য বাংলা নাটকে অভিনয় করে খ্যাতি অর্জন করেন এই অভিনয়শিল্পী। বিটিভির জনপ্রিয় ম্যাগাজিন অনুষ্ঠান “ইত্যাদি” এর বিভিন্ন চরিত্রে তিনি অভিনয় করেছেন।

২০১৬ সালের ৭ আগস্ট, তার স্ত্রী রাজিয়া হাসান একটি ডায়েরি দায়ের করেন কারণ তিনি ৪০ দিনেরও বেশি সময় ধরে নিখোঁজ ছিলেন। পরে, তিনি বাড়ি ফিরে আসেন।

## পুরস্কার
শ্রেষ্ঠ পার্শ্ব অভিনেতার জন্য বাচসাস পুরস্কার - ১৯৮৪ : *সুরুজ মিয়া* চলচ্চিত্রে পার্শ্বচরিত্রে অভিনয়ের জন্য।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:১৯৫০-এ জন্ম
সালেহ আহমেদ

**সালেহ আহমেদ** (১৯৩৬/১৯৩৭-২৪ এপ্রিল ২০১৯) একজন বাংলাদেশি অভিনেতা।

## প্রারম্ভিক ও ব্যক্তিগত জীবন
সালেহ আহমেদ বগুড়ার সারিয়াকান্দির দীঘলকান্দি গ্রামে জন্মগ্রহণ করেন। ব্যক্তিগত জীবনে তিনি মুসলিমা আহমেদের সাথে বিবাহ বন্ধনে আবদ্ধ হন।

## কর্মজীবন
সালেহ অল্প বয়সে অভিনয় শুরু করেন। ময়মনসিংহ ভিত্তিক নাট্যদল 'অমরাবতী  নাট্যমঞ্চ'তে অভিনয়ের মাধ্যমে তার অভিনয় জগতের যাত্রা শুরু হয়। বাংলাদেশ স্বাধীনতা লাভের পূর্বে তিনি পূর্ব পাকিস্তান টেলিভিশনে (বর্তমান বাংলাদেশ টেলিভিশন) প্রচারিত অনুষ্ঠানে নিয়মিত অভিনয় করেছেন।

অভিনয়ের পাশাপাশি তিনি জনস্বাস্থ্য প্রকৌশল অধিদপ্তরেও চাকরি করেছেন। ১৯৯১ সালে চাকরি থেকে অবসরগ্রহণ করেন। তিনি জনপ্রিয় কথাসাহিত্যিক হুমায়ূন আহমেদের বেশ কিছু নাটকে অভিনয় করেন। নাটকের পাশাপাশি তিনি বেশ কিছু চলচ্চিত্রেও অভিনয় করেছেন। তিনি  ধারাবাহিক ‘অয়োময়’ নাটক ও ১৯৯৪ সালে মুক্তিপ্রাপ্ত আগুনের পরশমণি চলচ্চিত্রে অভিনয়ের মাধ্যমে জনপ্রিয়তা অর্জন করেন।

## উল্লেখযোগ্য টিভি নাটক ও চলচ্চিত্র তালিকা
### টিভি নাটক
* আজ রবিবার
**[[কোথাও কেউ নেই]]* 
* *[[মন্রী মহোদয়ের আগমন শুভেচ্ছা স্বাগতম ]]*
* *[[হাবলংগের বাজার]]*
* *[[উড়ে যায় বকপক্ষী]]*
* *[[সমুদ্র বিলাস প্রাইভেট লিমিটেড ]]*
* *[[পিশাচ মকবুল ]]*
* *[[শুক্লপক্ষ ]]*
* *[[ঘটনা সামান্য ]]*
* *[[বনুর গল্প ]]*
* নক্ষত্রের রাত

### চলচ্চিত্র
* *[[আমার আছে জল]]* 
* *[[শ্রাবণ মেঘের দিন]]* 
* *[[আগুনের পরশমণি (চলচ্চিত্র)|আগুনের পরশমণি]]*
* *[[মেড ইন বাংলাদেশ]]*

## মৃত্যু
সালেহ আহমেদ দীর্ঘ কয়েক বছর ধরে অসুখে ভুগে ২০১৯ সালের ২৪ এপ্রিল দুপুর ২ টা ৩৩ মিনিটে ৮৩ বছর বয়সে রাজধানীর অ্যাপোলো হাসপাতালে মৃত্যুবরণ করেন।

## তথ্যসূত্র

বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বগুড়া জেলার অভিনয়শিল্পী
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:২০১৯-এ মৃত্যু
বিষয়শ্রেণী:১৯৩০-এর দশকে জন্ম
বিষয়শ্রেণী:বগুড়া জেলার ব্যক্তি
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
আফজাল শরীফ

**আফজাল শরীফ** হলেন একজন বাংলাদেশি টেলিভিশন এবং চলচ্চিত্র অভিনেতা যিনি কৌতুকাভিনয়ে জনপ্রিয়তা অর্জন করেন। তিনি ২০১০ সালে নিঃশ্বাস আমার তুমি ও ২০১৮ সালে পবিত্র ভালোবাসা চলচ্চিত্রে অভিনয়ের জন্য ‘শ্রেষ্ঠ কৌতুক অভিনেতা’ হিসেবে জাতীয় চলচ্চিত্র পুরস্কার লাভ করেন।

## অভিনয় জীবন
আফজাল ১৯৮৪ সালে ‘আরামবাগ গ্রুপ’ থিয়েটারে মঞ্চনাটকের মাধ্যমে তার অভিনয় জীবন শুরু করেন। অভিনেতা আহসানুল হক মিনুর মাধ্যমে তিনি মঞ্চনাটকের সাথে যুক্ত হন। ১৯৮৮ সালে হুমায়ূন আহমেদ রচিত ও পরিচালিত টেলিভিশন ধারাবাহিক বহুব্রীহির মাধ্যমে প্রথম ছোট পর্দায় অভিনয় করেন। গৌতম ঘোষ পরিচালিত ১৯৯৩ সালে মুক্তিপ্রাপ্ত পদ্মা নদীর মাঝি চলচ্চিত্রের মাধ্যমে তার বড় পর্দায় অভিষেক ঘটে। তবে পদ্মা নদীর মাঝি মুক্তির পূর্বে তিনি চাষী নজরুল ইসলাম পরিচালিত ‘দাঙ্গা ফ্যাসাদ’ চলচ্চিত্রে অভিনয়ের জন্য চুক্তিবব্ধ হন। ১৯৯৫ সাল পর্যন্ত তিনি নিয়মিত মঞ্চনাটকে অভিনয় করেছেন। পরবর্তীতে চলচ্চিত্রে অভিনয়ে পুরোপুরি মনোনিবেশ করেন।

তিনি জনপ্রিয় টেলিভিশন ম্যাগাজিন অনুষ্ঠান ইত্যাদির ‘মামা-ভাগ্নে’ পর্বে নিয়মিত ভাগ্নে চরিত্রে অভিনয় করেন যাতে মামা চরিত্রে অভিনয় করেন আব্দুল কাদের।

## ব্যক্তিগত জীবন
আফজাল ঢাকায় জন্মগ্রহণ করেন। তিনি ১৯৮০-এর দশকের মধ্যভাগে তাহমিনা শরীফের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। আফজালের পিতার নাম আলিম মিয়া যিনি একজন ডাক্তার ছিলেন।

## উল্লেখযোগ্য কর্ম
### মঞ্চনাটক

* *জমিদার দর্পণ*
* *ক্ষত-বিক্ষত *
* *সাত ঘাটের কানাকড়ি*
* *রাক্ষুসী*
* *মহাপুরুষ*

### টিভি নাটক

* *বহুব্রীহি*
* *উন্মেষ*সহ প্রভৃতি

### চলচ্চিত্র সমূহ

* *[[পদ্মা নদীর মাঝি (চলচ্চিত্র)|পদ্মা নদীর মাঝি]] (১৯৯৩)*
* *দাঙ্গা ফ্যাসাদ*
* *আবদার*
* *[[শ্বশুরবাড়ি জিন্দাবাদ (২০০১-এর চলচ্চিত্র)|শ্বশুরবাড়ি জিন্দাবাদ]] (২০০১) - তোতা*
* *[[ঠেকাও মাস্তান]] (২০০১)*
* চাচ্চু (২০০৬) - পান্নু
* *[[বুক ফাটে তো মুখ ফুটে না|বুক ফাটে তো মুখ ফোটেনা]] (২০১২) - মাখন মিয়া*
* *[[আরো ভালোবাসবো তোমায়]] (২০১৫) - বেলায়েত*
* *বাংলার বউ*
* *নতজানু*
* *[[জামাই শ্বশুর]] (২০০৩) - হোসেন*

## পুরস্কার ও সম্মাননা
জাতীয় চলচ্চিত্র পুরস্কার

## তথ্যসূত্র

বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:ঢাকা জেলার ব্যক্তি
বিষয়শ্রেণী:শ্রেষ্ঠ কৌতুক অভিনয়শিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৫৯-এ জন্ম
মাই নেম ইজ লাখান

**মাই নেম ইজ লাখান** (বাংলা: আমার নাম লাখান) একটি ভারতীয় হিন্দি হাস্যরসাত্মক টিভি ধারাবাহিক যেটি সাব টিভিতে ২৬ জানুয়ারি ২০১৯ এ প্রথমবারের মত প্রচারিত হয়েছিল।  এটিতে অভিনয় করেছেন শ্রেয়াস তালপাড়ে, এশা কানসারা, পারমিত শেঠি, অর্চনা পুরান সিং সহ আরাও অনেকে।

## অভিনয়ে
* শ্রেয়াস তালপাড়ে - লাখান
* এশা কানসারা - রাধা
* পারমিত শেঠি - দশরথ 
* অর্চনা পুরান সিং - পরমজিৎ 
* সঞ্জয় নার্ভেকার - লাকি ভাই 
* নাসির খান - আফতাব চুনি 
* রিবভু মেহরা - অর্জুন রাঠোর 
* দীক্ষা কানওয়াল সোনালকার - সুইটি
* জয়েস থাক্কার - জিগনেশ

## তথ্যসূত্র

বিষয়শ্রেণী:ভারতীয় টেলিভিশন ধারাবাহিক
বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক
বিষয়শ্রেণী:সনি সাবের মৌলিক অনুষ্ঠান
বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক
ভুটান ক্রিকেট কাউন্সিল বোর্ড

**ভুটান ক্রিকেট কাউন্সিল বোর্ড**  হল ভুটানের ক্রিকেটের সর্বোচ্চ নিয়ন্ত্রক সংস্থা। সংস্থাটির সদরদপ্তর ভুটানের রাজধানী থিম্পুতে অবস্থিত। সংস্থাটি আন্তর্জাতিক ক্রিকেট কাউন্সিলের সহযোগী সদস্য। ভুটান ক্রিকেট কাউন্সিল বোর্ড ২০০১ সালে প্রতিষ্ঠিত হয়। এটি এশিয়ান ক্রিকেট কাউন্সিলেরও সহযোগী সদস্য। ভুটান ক্রিকেট কাউন্সিলকে ভারতের ক্রিকেট নিয়ন্ত্রক সংস্থা বিসিসিআই সহায়তা করে থাকে।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:২০০১-এ এশিয়ায় প্রতিষ্ঠিত
বিষয়শ্রেণী:২০০১-এ প্রতিষ্ঠিত
ক্যারেন উলেনবেক

**কারেন কেসকুল্লা উলেনবেক** (জন্ম ২৪ আগস্ট ১৯৪২) একজন আমেরিকান গণিতবিদ যিনি ২০১৯ সালে প্রথম নারী হিসেবে আবেল পুরস্কার লাভ করেন। তিনি ইউনিভার্সিটি অব টেক্সাস অ্যাট অস্টিন-এ গণিত বিভাগে একজন এমেরিটাস অধ্যাপক; তিনি এখানে সিদ ডব্লিউ. রিচার্ডসন ফাউন্ডেশনের প্রধান হিসেবে আছেন। এছাড়াও তিনি বর্তমানে প্রিন্সটন ইউনিভার্সিটির ভিজিটিং সিনিয়র রিসার্চ স্কলার এবং ইনস্টিটিউট অব অ্যাডভ্যান্সড স্টাডিসের একজন ভিজিটিং অ্যাসোসিয়েট।

উলেনবেক ২০১৯ সালে আবেল পুরস্কার লাভ করেন  "জ্যামিতিক আংশিক ডিফারেনশিয়াল সমীকরণ, গেজ তত্ত্ব ও সংহত পদ্ধতিগুলোর অগ্রগতি", এবং "বিশ্লেষণ, জ্যামিতি ও গাণিতিক পদার্থবিজ্ঞানের" নানা কাজে তার মৌলিক প্রভাবের জন্যে। " তিনিই প্রথম নারী যিনি এই পুরস্কারটি অর্জন করেন।

## তথ্যসূত্র


## আরও পড়ুন
* 
* 
* 
* 
* 
* 
* 

## বহিঃসংযোগ

* 

বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:জীবিত ব্যক্তি
বিষয়শ্রেণী:গুগেনহাইম গবেষণা বৃত্তিধারী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯৪২-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর নারী গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর নারী গণিতবিদ
বিষয়শ্রেণী:মার্কিন নারী গণিতবিদ
বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:আবেল পুরস্কার বিজয়ী
বিষয়শ্রেণী:ওহাইওর গণিতবিদ
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ম্যাকআর্থার সভ্য
তুর্কিশ ক্রিকেট বোর্ড

**তুর্কিশ ক্রিকেট বোর্ড** তুরস্কের ক্রিকেটের সর্বোচ্চ নিয়ন্ত্রক প্রতিষ্ঠান। এটি আন্তর্জাতিক ক্রিকেট কাউন্সিলের সহযোগী সদস্য। সংস্থাটি ২০০৮ সালে প্রতিষ্ঠিত হয়। সেই বছরই আন্তর্জাতিক ক্রিকেট কাউন্সিলের সহযোগী সদস্যপদ লাভ করে তুর্কিশ ক্রিকেট বোর্ড। সংস্থাটি ইউরোপীয় ক্রিকেট কাউন্সিলেরও সহযোগী সদস্য।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:২০০৮-এ প্রতিষ্ঠিত
বিষয়শ্রেণী:অপর্যালোচিত অনুবাদসহ পাতা
ক্রিকেট বোর্ড অব মালদ্বীপ

**ক্রিকেট বোর্ড অব মালদ্বীপ** হল মালদ্বীপের ক্রিকেটের সর্বোচ্চ নিয়ন্ত্রক সংস্থা। 
সংস্থাটির সদর দপ্তর মালদ্বীপের রাজধানী মালেতে অবস্থিত। সংস্থাটি আন্তর্জাতিক ক্রিকেট কাউন্সিলের সহযোগী সদস্য। এছাড়াই সংস্থাটি এশিয়ান ক্রিকেট কাউন্সিলের সহযোগী সদস্য।

ক্রিকেট বোর্ড অব মালদ্বীপ ১৯৯৬ সালে এশিয়ান ক্রিকেট কাউন্সিলের এবং ১৯৯৮ আন্তর্জাতিক ক্রিকেট কাউন্সিলের সহযোগী সদস্যপদ লাভ করে

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:মালদ্বীপ
আস্কর আলী পণ্ডিত: একটি বিলুপ্ত অধ্যায়

**আস্কর আলী পণ্ডিত: একটি বিলুপ্ত অধ্যায়** বাংলাদেশের অন্যতম লোককবি আস্কর আলী পণ্ডিতের জীবন ও সাহিত্যকর্মের উপর রচিত একটি গবেষণাধর্মী গ্রন্থ।। গ্রন্থটির লেখক শামসুল আরেফীন। ২০০৬ সালের ফেব্রুয়ারিতে বলাকা প্রকাশনী গ্রন্থটি প্রকাশ করে।

## সারসংক্ষেপ
আস্কর আলী পণ্ডিত চট্টগ্রামের সাতকানিয়া থানার পুরানগড় এলাকায় ১৮৪৬ খ্রিষ্টাব্দে জন্মগ্রহণ করেন। পরবর্তীকালে চট্টগ্রামের পটিয়া উপজেলার শোভনদণ্ডী গ্রামে এই কবি স্থায়ী বসতি গড়ে তোলেন। তিনি মাইজভান্ডারী তরিকার অনুসারী ছিলেন। মাইজভান্ডারী তরিকার হজরত আহমদুল্লাহ মাইজভান্ডারীর খলিফা ফজল রহমানকে তিনি দীক্ষাগুরু হিসেবে মান্য করতেন। ১৯২৭ খ্রিষ্টাব্দে মৃত্যুবরণ করেন আস্কর আলী। জীবদ্দশায় তিনি প্রচুর গান ও একাধিক পুঁথি রচনা করেন। তাঁর উল্লেখযোগ্য গান-কী জ্বালা দি গেলা মোরে, কী লইয়া যাইয়ুম ঘরে সন্ধ্যাকালে আইলাম বাজারে, এক সের পাবি দেড় সের খাবি ঘরত নিবি কী, ডালেতে লড়িচড়ি বৈও চাতকি ময়নারে প্রভৃতি । তাঁর গানগুলোর সুরে বিশেষ মাদকতা থাকায় গানগুলোকে বাংলা গানের বিশেষ সম্পদ হিসেবে বিবেচনা করা হয়। এমনকি, এ কারণে আস্কর আলী পণ্ডিতকে হাছন রাজার মতো ভাবুক ও গীতিকারও মনে করা হয়।  তাঁর পঞ্চসতী প্যারজান, জ্ঞান চৌতিসা, বর্গসাস্ত্র, হাফেজ বাহাদুর, নন্দবিলাস প্রভৃতি গ্রন্থের বিভিন্ন ছিন্ন অংশ এবং স্থানীয় মানুষের স্মৃতি থেকে সংগৃহীত গানগুলোর (প্রায় ৩০০) সঙ্গে তাঁর সংক্ষিপ্ত জীবনকাল নিয়ে শামসুল আরেফীন প্রকাশ করেছেন ১১২ পৃষ্ঠার ‘আস্কর আলী পণ্ডিত : একটি বিলুপ্ত অধ্যায়’ গ্রন্থটি।

## তথ্যসূত্র

বিষয়শ্রেণী:২০০৬-এর বই
বিষয়শ্রেণী:বাংলা ভাষার বই
এস্তোনিয়া ক্রিকেট অ্যাসোসিয়েশন

থাম্ব|এস্তোনিয়া ক্রিকেট অ্যাসোসিয়েশনের লোগো
**এস্তোনিয়া ক্রিকেট বোর্ড** এস্তোনিয়ার ক্রিকেটের সর্বোচ্চ নিয়ন্ত্রক প্রতিষ্ঠান। সংস্থাটি ২০০৮ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। সংস্থাটি আন্তর্জাতিক ক্রিকেট কাউন্সিলের সহযোগী সদস্য। সংস্থাটি ইউরোপীয় ক্রিকেট কাউন্সিলেরও সহযোগী সদস্য।

এস্তোনিয়া ক্রিকেট অ্যাসোসিয়েশনের সদর দপ্তর এস্তোনিয়ার তাল্লিনে অবস্থিত।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:এস্তোনিয়া
ঘানা ক্রিকেট অ্যাসোসিয়েশন

**ঘানা ক্রিকেট অ্যাসোসিয়েশন** হল ঘানার ক্রিকেটের সর্বোচ্চ নিয়ন্ত্রক সংস্থা।  সংস্থাটির সদর দপ্তর ঘানার আক্রায় অবস্থিত ।  ঘানা ক্রিকেট অ্যাসোসিয়েশন আন্তর্জাতিক ক্রিকেট কাউন্সিলের সহযোগী সদস্য। সংস্থাটি ২০০২ সালে  আন্তর্জাতিক ক্রিকেট কাউন্সিলের সহযোগী সদস্যপদ লাভ করে। এটি আফ্রিকান ক্রিকেট অ্যাসোসিয়েশনেরও সহযোগী সদস্য।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:ঘানা
বিষয়শ্রেণী:ঘানায় ক্রিকেট
নবদ্বীপ লোকসভা কেন্দ্র

**নবদ্বীপ লোকসভা কেন্দ্র** হল ভারতের ৫৪৩টি লোকসভা কেন্দ্রের অন্যতম। এই লোকসভা কেন্দ্র পশ্চিমবঙ্গ রাজ্যের নবদ্বিপকে কেন্দ্র করে গঠিত ছিল। এই কেন্দ্রটি তফসিলি জাতি প্রার্থীদের জন্য সংরক্ষিত।

## বিধানসভা কেন্দ্র
এটি ৭টি বিধানসভা কেন্দ্র নিয়ে গঠিত।

* নবদ্বীপ (৭৭ নং বিধানসভা কেন্দ্র)
* শান্তিপুর (৭৮ নং বিধানসভা কেন্দ্র)
* হাঁসখালি (SC) (৭৯ নং বিধানসভা কেন্দ্র)
* রানাঘাট পূর্ব (SC) (৮০ নং বিধানসভা কেন্দ্র)
* রানাঘাট পশ্চিম (৮১ নং বিধানসভা কেন্দ্র)
* চাকদহ (৮২ নং বিধানসভা কেন্দ্র)
* হরিণঘাটা (৮৩ নং বিধানসভা কেন্দ্র)

২০০৯ সালে এই কেন্দ্রটির অবলুপ্তি ঘটিয়ে নতুন লোকসভা কেন্দ্র রানাঘাট গঠন করা হয়।

## সাংসদ

## ভোটের ফল

### সাধারণ নির্বাচন ২০০৪

### ২০০৩ বাই ইলেকশন
৫ ফেব্রুয়ারি ২০০৩ সালে এই লোকসভা কেন্দ্র থেকে নির্বাচিত সাংসদ আনন্দ মোহন বিশ্বাসের মৃত্যু হলে ৫ জুন ২০০৩ এ আবার নির্বাচন হয়। বাই ইলেকশনে বামফ্রন্ট প্রার্থী অলকেশ দাস প্রয়াত সাংসদের পুত্র তৃণমূলের আবীর রঞ্জন বিশ্বাসকে পরাজিত করেন।

### সাধারণ নির্বাচন ১৯৫১-২০০৪
In 1951, there were two constituencies = Santipur and Nabadwip. From 1957 it was Nabadwip only. Most of the contests were multi-cornered. However, only winners and runners-up are mentioned below: 

## আর দেখুন

* নবদ্বীপ
* List of Constituencies of the Lok Sabha

## তথ্যসূত্র

বিষয়শ্রেণী:১৯৫১-এ পশ্চিমবঙ্গে প্রতিষ্ঠিত
বিষয়শ্রেণী:২০০৮-এ ভারতে বিলুপ্ত
বিষয়শ্রেণী:নদিয়া জেলার রাজনীতি
বিষয়শ্রেণী:বিলুপ্ত লোকসভা কেন্দ্র
বিষয়শ্রেণী:পশ্চিমবঙ্গের বিলুপ্ত লোকসভা কেন্দ্র
মিয়ানমার ক্রিকেট ফেডারেশন

**মিয়ানমার ক্রিকেট ফেডারেশন** হল নিয়ানমারের ক্রিকেটের সর্বোচ্চ নিয়ন্ত্রক সংস্থা। মিয়ানমার ক্রিকেট ফেডারেশন আন্তর্জাতিক ক্রিকেট কাউন্সিলের সহযোগী সদস্য। সংস্থাটি আন্তর্জাতিক ক্রিকেট কাউন্সিলের সহযোগী সদস্যপদ লাভ করেছিল ২০০৬ সালে। সংস্থাটি এশিয়ান ক্রিকেট কাউন্সিলেরও সহযোগী সদস্য।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:মিয়ানমার
কলাবাগান থানা

**কলাবাগান** বাংলাদেশের রাজধানী ঢাকার একটি থানা। এটি ধানমন্ডি ও জাতীয় সংসদ ভবনের নিকটে অবস্থিত।

## ভৌগোলিক অবস্থান
কলাবাগান থানার আয়তন প্রায় ১.২৬ বর্গকিমি।

## জনসংখ্যা
২০০১ সালের বাংলাদেশ আদমশুমারী রিপোর্ট অনুযায়ী কলাবাগান থানার জনসংখ্যা প্রায় ১,০৬,৬৭১ জন।

## উল্লেখযোগ্য প্রতিষ্ঠান
* কলাবাগান ক্রিকেট একাডেমি
* কলাবাগান ক্রীড়া চক্র

## তথ্যসূত্র

## বহিঃসংযোগ
* কলাবাগান থানা - বাংলাপিডিয়া

বিষয়শ্রেণী:ঢাকা জেলার থানা
পানামা ক্রিকেট অ্যাসোসিয়েশন

**পানামা ক্রিকেট অ্যাসোসিয়েশন** হল পানামার ক্রিকেটের সর্বোচ্চ নিয়ন্ত্রক সংস্থা।পানামা ক্রিকেট অ্যাসোসিয়েশন আন্তর্জাতিক ক্রিকেট কাউন্সিলের সহযোগী সদস্য। সংস্থাটি ২০০২ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। পানামা ক্রিকেট অ্যাসোসিয়েশন আইসিসি আমেরিকার অন্তর্ভুক্ত।

পানামা ক্রিকেট অ্যাসোসিয়েশনের অধীনে পানামার ঘরোয়া ক্রিকেট লিগ অনুষ্ঠিত হয়ে থাকে যেটিতে ১৯ টি দল অংশ নিয়ে থাকে।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:পানামা
সিন কারা

**হোসে জর্গ আরিয়াজা রদ্রিগেজ** (জন্ম সেপ্টেম্বর ৫, ১৯৭৭) একজন আমেরিকান পেশাদার কুস্তিগির যিনি বর্তমানে মেক্সিকান স্বাধীন প্রচারণায় কাজ করছেন রিং নাম **চিনতা দে অরো** (যার স্প্যানিশ অর্থ "সোনালি ফিতা") এর অধীনে। তিনি তার ডাব্লিউডাব্লিউই তে কাটানো সময়ের জন্য বেশি পরিচিত যেখানে তিনি **সিন কারা** (স্প্যানিশ অর্থ "চেহারা বিহীন" নামের অধীনে কুস্তি করেছেন।

আরিয়াজা ২০১১ সালে ডাব্লিউডাব্লিউই মূল রোস্টারে অভিষেক ঘটায়। সাময়িক সময়ের জন্য তার স্থান মূল সিন কারা লুইস উরাইভ কে দেয়া হয়। তখন সে **হুনিকো** নামে মুখোশ ছাড়া রেসলিং করে, এবং চামাচোর সাথে ট্যাগ টিম চ্যাম্পিয়ন হয়। ২০১৩ সালে উরাইভ কে ডাব্লিউডাব্লিউই ছেড়ে দিলে হুনিকো আবার সিন কারা চরিত্রে ফিরে যায়। আরিয়াজা যুক্তরাষ্ট্রে বড় হওয়ায় সে দর্শকদের উপর নির্ভর করে স্প্যানিশ বা ইংরেজি ভাষায় কথা বলতো। যেখানে উরাইভ ইংরেজি ভাষায় কথা বলতে জানতো না। ২০১৪ সালে দ্য লুচা ড্রাগনস এর অংশ হিসেবে কালিস্টোর সাথে এনএক্সটি ট্যাগ টিম চ্যাম্পিয়নশিপ জিতে।

ডাব্লিউডাব্লিউই তে চুক্তিবদ্ধ হওয়ার পূর্বে আরিয়াজা **ইনকোগনিটো** বা **মিসটিকো** নামে মেক্সিকান কুস্তি প্রোমোশন এএএ এবং যুক্তরাষ্ট্রের কুস্তি প্রোমোশন চিকারাতে কুস্তি করতো।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:মেক্সিকীয় বংশোদ্ভূত মার্কিন পেশাদার কুস্তিগির
বিষয়শ্রেণী:মুখোশধারী কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:এনএক্সটি ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বাহরাইন ক্রিকেট অ্যাসোসিয়েশন

**বাহরাইন ক্রিকেট অ্যাসোসিয়েশন** হল বাহরাইনের ক্রিকেটের সর্বোচ্চ নিয়ন্ত্রক সংস্থা। বাহরাইন ক্রিকেট অ্যাসোসিয়েশন ২০০১ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। এছাড়াও সংস্থাটি এশিয়ান ক্রিকেট কাউন্সিলের সহযোগী সদস্য।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:বাহরাইন
ক্রিকেট ফিজি

**ক্রিকেট ফিজি** হল ফিজির ক্রিকেটের সর্বোচ্চ নিয়ন্ত্রক সংস্থা। সংস্থাটিত সদর দপ্তর দেশটির রাজধানী সুভায় অবস্থিত। সংস্থাটি ১৯৪৬ সালে **ফিজি ক্রিকেট অ্যাসোসিয়েশন** হিসেবে প্রতিষ্ঠিত হয়েছিল এবং ১৯৬৫ সালে আইসিসির সহযোগী সদস্যপদ লাভ করে। ক্রিকেট ফিজি আইসিসি পূর্ব এশিয়া-প্রশান্ত মহাসাগরীয় অঞ্চলের আওতাধীন।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:ফিজি
সুরিনাম ক্রিকেট বোর্ড

**সুরিনাম ক্রিকেট বোর্ড** হল সুরিনামের ক্রিকেটের সর্বোচ্চ নিয়ন্ত্রক সংস্থা।সংস্থাটির সদর দপ্তর দেশটির রাজধানী পারামারিবোতে অবস্থিত। সুরিনাম ক্রিকেট বোর্ড ২০০২ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। সংস্থাটি আইসিসি আমেরিকার আওতাধীন।

## তথ্যসূত্র

বিষয়শ্রেণী:ক্রিকেট প্রশাসন
বিষয়শ্রেণী:সুরিনাম
শ্রীলংকায় ফুটবল

শ্রীলঙ্কায় ফুটবল প্রধানত একটি আধা পেশাদার এবং বিনোদনমূলক খেলা হিসেবে খেলা হয়ে থাকে। শ্রীলঙ্কায় ফুটবল জনপ্রিয় খেলার তালিকায় তিন নম্বরে রয়েছে। ক্রিকেট ও রাগবি দেশটিতে জনপ্রিয় খেলার তালিকায় যথাক্রমে এক ও দুই নাম্বারে।

## পরিচালনা পর্ষদ
ফুটবল ফেডারেশন অব শ্রীলঙ্কা দেশটির ফুটবলাঙ্গনের সর্বোচ্চ নিয়ন্ত্রক সংস্থা। ফুটবল ফেডারেশন অব শ্রীলঙ্কার অধীনে দেশটির ঘরোয়া ফুটবল প্রতিযোগিতা ছাড়াও দেশটির জাতীয় ও বয়সভিত্তিক দল পরিচালিত হয়।

## তথ্যসূত্র

বিষয়শ্রেণী:শ্রীলঙ্কা
বিষয়শ্রেণী:শ্রীলঙ্কায় ফুটবল
ক্রিকেট ফিনল্যান্ড

**ক্রিকেট ফিনল্যান্ড** () হল ফিনল্যান্ডের ক্রিকেট খেলার সর্বোচ্চ নিয়ন্ত্রক সংস্থা। সংস্থাটির সদর দপ্তর ফিনল্যান্ডের কেরভাতে অবস্থিত। ক্রিকেট ফিনল্যান্ড ২০০০ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। সংস্থাটি ইউরোপীয় ক্রিকেট কাউন্সিলের আওতাধীন।

## তথ্যসূত্র

## বহিঃসংযোগ
*

বিষয়শ্রেণী:ক্রিকেট প্রশাসন
বিষয়শ্রেণী:ফিনল্যান্ডে ক্রিকেট
কামরাঙ্গীরচর থানা

**কামরাঙ্গীরচর** বাংলাদেশের রাজধানী ঢাকার একটি থানা।

## ভৌগোলিক অবস্থান
কামরাঙ্গীরচর থানা প্রায়  এ অবস্থিত। এর আয়তন প্রায় ২.৮৭ কিমি২।
## নামকরণ
এ চরে কামরাঙ্গি নামে এক অপূর্ব সুন্দরী মেয়ে ছিল। একদিন নৌকাডুবিতে তাঁর মৃত্যু হলে তাঁর প্রেমিক নদীর জলে ঝাঁপ দিয়ে আত্মহত্যা করে। এ ঘটনার পর চরটি কামরাঙ্গীর চর হিসেবে পরিচিতি পায়। অনেকের মতে এই ঘটনাটি কল্পিত। কামরাঙ্গা মরিচ হতেই এই থানা টির নামকরণ কামরাঙ্গীরচর করা হয়েছিলো বলে তাঁরা মনে করেন।  তবে উক্ত বিষয়গুলোকে গুজব ও কাকতালীয় বলে উড়িয়ে দিলেন তরুণ রাজনৈতিক গবেষক ও বিশ্লেষক এবং স্থানীয় বাসিন্দা রাইতুল সোহাগ।  তিনি আরো বলেন, এদেশের মানুষ নানা ঘটনাকে রটনা আকারে প্রকাশ করতে পারদর্শী, এবং তা প্রকাশ পেলে দিনে দিনে এইসব ঘটনায় বিশ্বাসী লোকের অভাব হয় না। এখানেও তার ব্যতিক্রম ঘটেনি।

## জনসংখ্যা
২০০১ সালের আদমশুমারী অনুযায়ী কামরাঙ্গীরচর থানার জনসংখ্যা ছিল প্রায় ১,৪৩,২০৮ জন। এর মধ্যে পুরুষ ও মহিলার সংখ্যা যথাক্রমে ৭৬,৩২৫ ও ৬৬,৮৮৩। ঢাকা মহানগরের মধ্যে এখানেই মধ্যবিত্তের সংখ্যা বেশি। ২০০৬ সালে বাংলাদেশের বস্তিগুলোর ওপর পরিচালিত একটি সমীক্ষায় দেখা যায় কামরাঙ্গীরচরে প্রায় ৩ লক্ষ অধিবাসীর মধ্যে প্রায় ২ লক্ষ ৬৫ হাজার বস্তিতে বসবাস করে। কিন্তু ২০০৯ সালের বিডিআর বিদ্রোহ পর আশেপাশের অনেকেই আশ্রয় জন্যে কামরাঙ্গীরচর এসে ভৌগোলিক চিন্তা করে এখানে অনেক ক্ষুদ্র ও মাঝারি শিল্প কারখানা গড়ে তোলেন। 
২০২২ সালের ভেতর রাজধানীর সব থানার চেয়ে ক্রমবর্ধমান হারে উন্নত হয়েছে কামরাঙ্গীরচর। 

## আরও দেখুন
* বাংলাদেশের উপজেলাসমূহ
* বাংলাদেশের জেলাগুলির তালিকা
* বাংলাদেশের বিভাগ

## তথ্যসূত্র

## বহিঃসংযোগ
* কামরাঙ্গীরচর থানা - বাংলাপিডিয়া

বিষয়শ্রেণী:ঢাকা জেলার থানা
বিষয়শ্রেণী:এশিয়ার বস্তি
ইউনিলিভার বাংলাদেশ লিমিটেড

**ইউনিলিভার বাংলাদেশ লিমিটেড** বাংলাদেশে ইউনিলিভারের ভোগ্যপণ্য প্রস্তুত, বিপণন ও আমদানির সাথে সংশ্লিষ্ট যেটি প্রতিষ্ঠিত হয়েছিল ১৯৬৪ সালে। এটি বাংলাদেশ সরকার এবং ইউনিলিভারের যৌথ উদ্যোগে পরিচালিত হয়ে থাকে। প্রতিষ্ঠানটিতে ইউনিলিভারের শেয়ার ৬০.৪% এবং বাংলাদেশ সরকারের শেয়ার ৩৯.৬%। এটি পূর্বে **লিভার ব্রাদার্স বাংলাদেশ লিমিটেড** নামে পরিচিত ছিল এবং ২০০৪ সালের ডিসেম্বরে এটির নাম পরিবর্তন করা হয়।

## ক্রিকেটে পৃষ্ঠপোষকতা
ইউনিলিভার বাংলাদেশ ২০১৮ সালের ৬ সেপ্টেম্বর বাংলাদেশ জাতীয় ক্রিকেট দল, মহিলা ক্রিকেট দল এবং অনূর্ধ্ব ১৯ ক্রিকেট দলের দলের সাথে ২০১৮-২০ সাল পর্যন্ত মূল পৃষ্ঠপোষক হিসেবে কাজ করার ঘোষণা দেয়।

## তথ্যসূত্র

বিষয়শ্রেণী:বাংলাদেশের কোম্পানির তালিকা
বিষয়শ্রেণী:১৯৬৪-এ প্রতিষ্ঠিত